Diari Oficial de la Generalitat Valenciana


Sumari del DOGV 4966, del 15-03-2005 (2005/2910)

Informació pública del programa de desenvolupament d'actuació urbanística integrada UE-2 sector R-9 del Pla General d'Ordenació Urbana de Náquera.
--------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2910


Organisme emissor
:   Residencial Masia de San Francisco, SL

Tipus de document
:   Anunci

Informació pública del programa de desenvolupament d'actuació urbanística integrada UE-2 sector R-9 del Pla General d'Ordenació Urbana de Náquera. [2005/F2910]
  
L'entitat Residencial Masía de San Francisco, SL, als efectes del que s'establix en la Llei Reguladora de l'Activitat Urbanística i especialment en els articles 46 i 48, posa en coneixement de tots els possibles interessats i sotmet a informació pública:
  
1r. Que amb data 7 de març de 2005 s'ha presentat davant de l'Ajuntament de Náquera el programa per al desenvolupament d'actuació integrada que conté alternativa tècnica amb projecte d'urbanització i programa d'actuació integrada, a fi de desenvolupar i executar les obres d'urbanització dels terrenys que es detallen i que comprén la unitat d'execució 2 del pla parcial sector R-9 Masía de San Francisco. La dita alternativa es troba emparada pel 80% dels propietaris afectats.
  
2n. L'àmbit d'actuació del programa inclou la llista de titulars cadastrals presentada a la notaria on es protocol·litza el programa a fi que es practiquen les pertinents notificacions. Hi figuren sense domicili conegut els titulars de les parcel·les cadastrals del polígon 13, parcel·les números 34 i 58, a nom de Salvador Cuevas López i José Olmos Ruiz, així com del polígon 15, parcel·les números 58, 59 i 68, a nom de José Hernández Pareja, Francisco Roig Aullana i José Vicente Farinós Palanca.
  
3r. L'alternativa tècnica i documents que l'acompanyen s'han protocol·litzat a la notaria d'Amparo Messana Salinas, de Massamagrell (València), a l'avinguda Major, número 34.
  
4t. Un exemplar d'esta alternativa tècnica s'ha depositat amb data de 7 de març de 2005 a l'Ajuntament de Náquera (València).
  
5é. El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana (DOGV).
  
6é. Dins del termini de 20 dies comptadors des de la publicació en el Diari Oficial de la Generalitat Valenciana qualsevol persona podrà comparéixer a la notaria d'Amparo Messana Salinas a Massamagrell, horari de 10.00 a 13.00 hores, i obtindre, a càrrec seu, còpia de l'acta que conté l'alternativa tècnica i documentació complementària o sol·licitar-ne l'exhibició.
  
Igualment es podran consultar la documentació i l'expedient administratiu format a l'efecte a l'Ajuntament de Náquera els dies hàbils de 09.00 a 14.00 hores.
  
7é. Dins del termini de 20 dies esmentat es podran presentar davant de l'Ajuntament de Náquera, al·legacions al programa i projectes presentats o alternatives tècniques que pretenguen competir amb la que s'exposa al públic, sense perjudici del dret a pròrroga previst en la mencionada llei.
  
8é. Una vegada finalitzat el termini indicat, en els cinc dies següents podran presentar-se en plica tancada a l'Ajuntament de Náquera proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat este termini es portarà a terme l'obertura de pliques.
  
9é. El present anunci es publica igualment perquè valga de notificació als afectats desconeguts, o a aquells l'adreça dels quals no constara o constara erròniament al Registre Cadastral, de conformitat i als efectes previstos en l'article 59.4 de la Llei 30/1992, del Règim Jurídic de les Administracions Públiques. El present anunci té la consideració d'edicte i en especial als titulars de les referències cadastrals indicades en el punt 2n.